  Виталий Пронин Ужъёс 2 пумо луыны быгато: видео но плакат (суред).Возьматы калыкъёсты гажан мылкыддэ но басьты со понна кузьым.Шаерамы уло удмуртъёс, бигеръёс, ӟучъёс, еврейёс, грекъёс... Тросэз со сярысь уг но тодо. «Калыкъёс трос - музъеммы одӥг!» конкурс ужпум пуктэ калыкъёслэсь эшъяськон кусыпъёссэс юнматыны.Та конкурсэ котькуд мылкыд карись пыриськыны быгатэ. Ужъёс 2 пумо луыны быгато: видео но плакат (суред). Конкурсэ ыстэм ужды азьвыл нокытын потамтэ мед луоз, лэсьтэмын луыны кулэ 1-тӥ пӧсьтолэзь бере. Озьы ик видеоды яке плакатты егитъёслы тунсыко мед луоз.Вань нимысьтыз куронъёс но. Видео 3 минутлэсь кузьгес медаз луы, сое гожтоно avi, mpeg4 форматэн. Постерез лэсьтоно TIFF, JPG, GIF форматъёсын, пасьталаез но кузьдалаез огкадь, нош ӟечлыкез 300 dpi луыны кулэ.Котькуд номинациын 5-ез тужгес устоосыз ужъёс бадӟым кузьымъёсын пусъемын луозы. Кылсярысь, нырысетӥ инты понна сӥземын 80 сюрс манет.Ужъёсты ыстоно 30-тӥ коньывуонозь Ижысь Эшъяськон юртэ яке lek-minnac@gmail.com адресъя. Конкурс сярысь пыр-почгес ивор шедьтоды https://vk.com/etno_ukrashaet огинысь.  